Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 618/12/5506	Martin, 10.5.2013
EEČ : 2-40-99-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: evanjelická farárka
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Peňažná suma určená na všeobecne prospešné účely: 80,00 € 
b.	Konkrétny adresát peňažnej sumy určenej na všeobecne prospešné účely: Evanjelická spojená škola internátna, Červenica, 082 07 Tuhrina, IČO: 42227372 č.ú. 30534572/0200 
c.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: evanjelická farárka
realizované policajtom Odd.výkonu služby DI OR PZ Martin pod spisovou značkou ORP-82/DI-MT-2012.
dňa 26. 09. 2012 v čase okolo 15,45 hod. viedla osobné motorové vozidlo zn. Škoda Felicia, EČ:MT649BI v Martine v smere od centra mesta po Ul. Kollárovej po ceste č. I/65, označenej dopravným značením ako hlavá cesta, pričom pri odbočovaní doľava na Ul. Stavbársku, označenú dopravným značením ako vedľajšia cesta, v dôsledku toho, že sa plne nevenovala vedeniu vozidla a nesledovala situáciu v cestnej premávke, nedala prednosť v jazde protiidúcemu cyklistovi XXXXX, nar. XXXXX, idúcemu po ceste č. I/65 označenej dopravným značením ako hlavná cesta v smere od Turčianskych Teplíc do centra mesta, následkom čoho narazila ľavou prednou časťou vozidla do zadnej časti bicykla, v dôsledku čoho poškodený XXXXX spadol z bicykla na vozovku, pričom utrpel otras mozgu a pohmoždenie ľavého kolena s potrebnou dobou liečenia a práceneschopnosti v trvaní do 04. 11. 2012,

Odôvodnenie: 
Poverený príslušník Okresného dopravného inšpektorátu PZ v Martine vykonával pod ČVS: ORP-82/DI-MT-2012 skrátené vyšetrovanie v trestnej veci obvinenej XXXXX, nar. XXXXX, pre prečin ublíženia na zdraví podľa § 158 Trestného zákona, ktorého sa mala dopustiť na tom skutkovom základe, ako je to uvedené vo výrokovej časti tohto uznesenia.

Po skončení skráteného vyšetrovania predložil poverený prílušník PZ na vec sa vzťahujúci vyšetrovací spis na tunajšiu prokuratúru spolu s návrhom na podanie  obžaloby.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 220 ods. 2Trestného poriadku schváliť zmier podľa odseku 1 nemožno, ak
a) trestným činom bola spôsobená smrť osoby,
b) je vedené trestné stíhanie pre korupciu, alebo
c) je vedené trestné stíhanie proti verejnému činiteľovi alebo zahraničnému verejnému činiteľovi.     
	
Preskúmaním príslušného spisového materiálu som zistil, že v predmetnej veci  ide o trestný čin, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená XXXXX a poškodený XXXXX pred probačným a mediačným úradníkom na Okresnom súde v Martine dňa 04. 02. 2013 uzatvorili dohodu o zmieri, v rámci ktorej obvinená vyhlásila, že spáchala skutok za ktorý je stíhaná. Poškodený XXXXX si v priebehu prípravného konanie voči obvinenej XXXXX neuplatnil nárok na náhradu škody, s tým, že tento nárok si uplatní z povinného zmluvného poistenia vozidla, prevádzkou ktorého bola spôsobená predmetná dopravná nehoda a to vo výške 700,- € za poškodený bicykel a tiež bolestné a sťaženie spoločenského uplatnenia . Poškodený XXXXX následne v priebehu mediačného konania vyhlásil, že mu bude škoda nahradená z povinného zmluvného poistenia motorového vozidla obvinenej. 

V rámci vykonaného šetrenia bolo tunajšou prokuratúrou od tejto poisťovne Allianz - Slovenská poisťovňa, a.s. zistené, že obvinená XXXXX v tejto poisťovni z titulu povinného zmluvného poistenia osobného motorového vozidla zn. Škoda Felicia EČ:MT649BI oznámila predmetnú dopravnú nehodu ako poistnú udalosť dňa 12. 10. 2012 s tým, že poškodený XXXXX si uplatnil nárok na náhradu škody za poškodený bicykel vo výške 806,90, pričom táto suma mu bola dňa 01. 02. 2013 poukázaná ako poistné plnenia na jeho účet. Náhrada škody na zdraví  nebola ku dnešnému dňu vysporiadaná a táto bude vysporiadaná až po právoplatnom uznaní viny poisteného. 

Obvinená XXXXX a poškodený XXXXX  so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.

Obvinená XXXXX slobodne, vážne, zrozumiteľne a určito vyhlásila, že spáchala skutok, za ktorý je stíhaná.

Obvinená XXXXX zároveň dňa 31. 01. 2013 zložila na účet Okresnej prokuratúry v Martine peňažnú sumu vo výške 160,- €, určenú na všeobecne prospešné účely, pričom 50 % tejto sumy je určených štátu na peňažnú pomoc obetiam trestnej činnosti a 50 % tejto sumy je určených Evanjelickej spojenej  škole internátnej, Červenica 114, 082 07 Tuhrina, okres Prešov, IČO: 42227372, číslo účtu 35 - 30534572/020. Táto suma je primeraná závažnosti spáchaného trestného činu.

Obvinená XXXXX v minulosti nebola súdom trestaná ani doposiaľ nebola postihnutá za priestupok. 

Vzhľadom na osobu obvinenej je preto rozhodnutie podľa § 220 Trestného poriadku možné považovať za dostačujúce.

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jeho osobné a majetkové pomery som dospel k záveru, že takýto spôsob rozhodnutia je dostačujúci.   

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Konečný
prokurátor